Ρίτσαρντ Σέρμαν (συνθέτης)

Ο Ρίτσαρντ Σέρμαν (Richard Morton Sherman,  12 Ιουνίου 1928 - 25 Μαΐου 2024) ήταν Αμερικανός συνθέτης, που επικεντρώθηκε στη σύνθεση μουσικών ταινιών, συνεργαζόμενος με τον αδελφό του Ρόμπερτ Σέρμαν. Σύμφωνα με την επίσημη ιστοσελίδα της The Walt Disney Company, το μουσικό δίδυμο αυτό, είχε συνθέσει τα περισσότερα μουσικά θέματα ταινιών από οποιοδήποτε άλλο δίδυμο.https://thewaltdisneycompany.com/disney-news/press-releases/2012/03/oscar®-winning-mary-poppins-songwriter-robert-b-sherman-legendary Μερικά από τα πιο γνωστά κομμάτια των Αδελφών Σέρμαν βρίσκονται στις ταινίας: Μαίρη Πόππινς, Το βιβλίο της ζούγκλας,  Ο Γουίνι το αρκουδάκι, Τσίττυ - Τσίττυ, Μπανγκ - Μπανγκ, Η Σταχτοπούτα και το τριαντάφυλλο αλλά και στο Σάρλοτ η αραχνούλα. Παρόλα αυτά, το πιο γνωστό τους κομμάτι είναι το It's a Small World, τραγούδι το οποίο παίζεται ανελλιπώς στα λούνα παρκ. Μάλιστα, σύμφωνα με την Time είναι το πιο παιγμένο τραγούδι στον κόσμο.http://time.com/82493/its-a-small-world-50th-anniversary/

 Προσωπική ζωή και Θάνατος 
Στα τέλη της δεκαετίας του 1940, ενώ ο Ρίτσαρντ φοιτούσε στο κολέγιο Bard, παντρεύτηκε για λίγο την Κορίν Τζοάν Νιούμαν. Είχαν ένα παιδί, τη Λίντα. Το 1957 ο Ρίτσαρντ παντρεύτηκε την Ελίζαμπεθ Γκλουκ το ζευγάρι είχε δύο παιδιά, τον Γκρέγκορι Βίνσεντ και τη Βικτόρια Λιν. Ο Σέρμαν είχε έξι εγγόνια. 

Μετά τη μετεγκατάσταση του Ρίτσαρντ Σέρμαν από το Μπέβερλι Χιλς στο Λονδίνο της Αγγλίας, τα αδέρφια συνέχισαν να συνεργάζονται μουσικά. Απέδωσαν την ικανότητα να το κάνουν σε μεγάλες αποστάσεις στην τεχνολογία μέσω φαξ, e-mail και της χαμηλού κόστους διεθνούς τηλεφωνικής υπηρεσίας. Και τα δύο αδέρφια ταξίδευαν συχνά μεταξύ Λος Άντζελες, Νέας Υόρκης και Λονδίνου δουλεύοντας μαζί σε διάφορα μουσικά έργα μέχρι τον θάνατο του Ρόμπερτ το 2012.

Ο Ρίτσαρντ και η Ελίζαμπεθ ήταν παντρεμένοι για πάνω από 67 χρόνια, μέχρι το θάνατό του. Ζούσαν στο Μπέβερλι Χιλς της Καλιφόρνια. Πέθανε στο Ιατρικό Κέντρο Σένταρς-Σινάι  στο Λος Άντζελες, στις 25 Μαΐου 2024, σε ηλικία 95 ετών.

Παραπομπές

 Εξωτερικοί σύνδεσμοι 
Audio interview with Richard M. Sherman on the Sodajerker On Songwriting podcast
 Walt's Time
 Sherman Music 
 Audio Interview with Richard M. Sherman on the WDW Radio Show by Lou Mongello

Richard M. Sherman at SoundUnwound

Κατηγορία:Αμερικανοί συνθέτες
Κατηγορία:Αμερικανοί τραγουδοποιοί
Κατηγορία:Αμερικανοεβραίοι
Κατηγορία:Αμερικανοί μουσικοί
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Grammy